Í Þýskalandi aðeins 11% , um 22% í Bandaríkjunum en hér á Íslandi talsvert fleiri eða í kringum 45% , sem samt sem áður er innan við helmingur viðstaddra ! Hérlendis , á landsbyggðinni utan þéttbýlis eru lífslíkur um 7% en talsvert hærri á höfuðborgarsvæðinu eða í kringum 22% - allt upp í 30% í einstaka rannsókn . Samanborið við á heimsvísu verður það teljast góður árangur , en eins og alltaf þegar um fólk ræðir , getum við sagt að betur má ef duga skal . Þetta eru jú ansi mörg líf sem hægt er að bjarga með einföldum hætti . Raunar bara með höndunum einum saman . Árið 2015 hóf Endurlífgunarráð Evrópu ( ERC ) , með stuðningi Alþjóða heilbrigðismálastofnunarinnar ( WHO ) , átak nefnt Kids save lives , í þeim tilgangi að hvetja allar þjóðir heims til þess að innleiða markvissa endurlífgunarkennslu meðal grunnskólabarna . Það hafði þá sýnt sig að þrátt fyrir mikla framþróun innan heilbrigðisgeirans , aukna vitundarvakningu og styttri boðleiðir gekk illa að bæta lífslíkur þeirra sem fengu hjartastopp utan spítala . Megináhersla er lögð á verklega kennslu sem byggð er á bóklegri fræðslu . Það er gert með því að leggja viðkomandi á bakið , önnur höndin sett á ennið , höfðinu ýtt aftur á sama tíma og lyft er undir hökuna með hinni hendinni svo höfuðið sveigist aftur . Önnur þykkhöndin er því næst lögð á mitt bringubeinið , fingrum hinnar handar læst yfir þá neðri og olnbogar hafðir beinir og læstir . Miðað er við að axlir séu beint yfir höndunum og brjóstkassanum þrýst niður um 5 - 6 cm . Þar er einnig hægt að taka 2ja klst vefnámskeið í almennri skyndihjálp sem lýkur með könnun og jafnvel hægt að prenta út þar til gert viðurkenningaskjal standist maður prófið . Best er þó auðvitað að fara á námskeið þar sem áhersla er lögð á verklega þætti endurlífgunar í bland við fræðin , því við vitum aldrei hvað framtíðin ber í skauti sér og hvenær við gætum þurft á þessari þekkingu að halda . Höfundur greinar er Ilmur Dögg Níelsdóttir , skólahjúkrunarfræðingur Heilsugæslunni Firði , en innleiðing verkefnisins Börnin bjarga var hluti af sérnámi hennar í heilsugæsluhjúkrun og byggir greinin m.a. á heimildum þeirrar vinnu . Á myndinni eru Hildur Harpa Arnarsdóttir og Kamil Michal Konieczny í Víðistaðaskóla í Hafnarfirði